الحمد لله والصلاة والسلام على رسول الله صلى الله عليه وسلم. ان الحمد لله نحمده ونستعينه ونستهديه ونستغفره. ونعوذ بالله من شرور انفسنا ومن سيئات اعمالنا من يهده الله فلا مضل له ومن يضلل
واشهد ان لا اله الا الله واشهد ان محمدا عبده ورسوله صلى الله عليه وسلم ناخد قصة جديدة من قصص السنة والنهارده السياق مختلف متعودين نقرا مقطع ونعلق عليه بالمحطات. المرة دي الحديس طويل قوي
احنا هنمشي فيه ونقول خواطرنا واحنا ماشيين. فساعتها مش هتبقى محطة. المحطة دي ما بتحسسني ان انا هقف وانزل شوية انما هي وقفة لان احنا ممكن نقول مسلا يعني عشرين فايدة فمش هينفع يتقلبوا المحطات. مش يعني هنقعد بقى للفجر
فهنمشي في الحديس ونقول هنا نستفيد كده ونكمل هنا نستفيد كده ونكمل. فهتبقى يعني خلينا نقول وقفات النهاردة مع الحديس الطويل اللي معنا حديث الغلام والراهب والساحر عن صهيب ابن سنان الرومي من صحيح مسلم
قال رسول الله صلى الله عليه وسلم هو بيحكي قصة اسمها قصة الغلام والساحر والراهب لان دول من اشهر تلات شخصيات في القصة دي قلت لكم الحديس بيبقى له اسم دايما من من يعني من احداثه من الشخصيات اللي فيه حديس الثلاثة والغار قصة السحابة وهكزا يعني. فتعالوا نبدأ آآ ونمشي مع
الحديث. قال النبي صلى الله عليه وسلم كان ملك في من كان قبلكم. بيحكي لهم عن آآ قوم وده قصة حقيقية. قوم كانوا عايشين اه وكان عندهم ملك. وكان ملك فيمن كان قبلكم وكان له ساحر
ودي اول وقفة قلت لكم احنا نقف كتير. فعلى طول كده هنقف. وكان له ساحر اعرف انا حتى مش هقعد اقول بقى هنا وقفة وقفة وقفة. خلونا بقى انتم هتفهموا كده السياق ماشي ازاي
تمام شوفوا وكان له ساحر دي اعرف انه الملك دايما له سحرة. يعني هو ما ينفعش يبقى ملك لوحده. لازم عنده اعوان. يعني ما ينفعش ابدا اللي عايز يسيطر على حد يبقى لوحده
وبالتالي نفس الكلام الشيطان لما بيتحرك معك ما بيتحركش لوحده الشيطان بيبقى عنده دايما اعوان. لما بيبقى فيه حاكم ظالم مستبد ما يبقاش لوحده. بيبقى حواليه دايما اعوان. جيش اعلام اقتصاد آآ سياسة آآ بيزنس
دايما وكان له ساحر دي. دي تهمني قوي في موضوع الشيطان. لان الشيطان دايما بيدور على هيعمل مين اللي هيساعده معك؟ مين اللي هيساعده عليك وحديث معروف قوي عن سيدنا جابر ابن عبدالله بيحكي النبي صلى الله عليه وسلم بيقول ان ابليس يضع عرشه على الماء
ابليس عنده عرش وفي حتة وبيقعد ثم يبعث سراياه يعني الشياطين الصغيرين. عنده قلت لكم سحرة واعوان اه فقدناهم منه منزلة. ادناهم منه منزلة اعظمهم فتنة. اكتر واحد بيبوز ويجيء احدهم بييجوا كل شوية يبعتوا له ايه تقريرات يجيء احدهم فيقول انا فعلت كذا وكذا. انا خليت ده يزني انا خليت ده يشرب خمر. انا فيقول ابليس ما صنعت شيئا
هيتوب هيتوب انت ما عملتش حاجة. ويجيء احدهم فيقول ما تركته حتى فرقت بينه وبين اهله. انا خليته يطلق مراته. يسيب عياله ويمشي فيدنيه منه ويقول نعم انت يتخيلوا ابليس عنده اصلا فقه اولويات آآ ايه الزنب الصعب وايه الزنب المهم وايه الذنب العادي
اه بس الشاهد من هنا الشيطان حتى ما بيتلمش عليك لوحده بيستعين بصحابك ممكن يستعين باهلك ممكن تستعين بناس في مجتمعك ممكن فالمهم نتعلم دي من الحديس ده. يبقى كان ملك في من كان قبلكم وكان له ساحر. فلما كبر
اللي هو الساحر وقرب يموت. قال للملك اني قد كبرت فابعث الي غلاما اعلمه السحر فبعث اليه غلاما يعلمه. شوفوا الساحر يا جماعة هيموت ومش عايز يسيب فكرته تموت. ولازم تعرف ده عن اهل الباطل. اهل الباطل اصحاب
ابطضية. اهل الباطل عندهم همة لنصرة الراية بتاعتهم حتى بعد موته عايز الباطل يستمر ليه بنقول لازم نفهم ده؟ عشان تفهم انت بتحارب من؟ انت مش بتحارب حد عادي. انت بتحارب حد عنده همة وقضية
فلو انت ما عندكش نفس الهمة وشايل تبقى القضية وماسك في الراية هتخسر عشان كده سيدنا عمر بن الخطاب كان يقول اللهم اني اعوذ بك من جلد الفاجر وعجز الثقة
راجل الثقة اللي هو يعني اللي كويس عاجز. والفاجر عنده جلد وعزيمة وصبر. فبيقول له اعوذ بك من ذلك فلازم تعرف ده عن اهل الباطل وما تستهونش وتبقى فاهم ان انت لازم تبقى بنفس الجدية دي
ابو جهل وهو بيموت كان روى يعني ان هو بيموت قتلوا الغلامين الصغيرين بس النبي صلى الله عليه وسلم قال روحوا دوروا عليه وشوفوا اتأكدوا انه مات. راح عبدالله ابن مسعود
واللي بالفعل بيطلع في الروح ووقف على آآ حط رجله على عليه كده وقعد عليه من فوقيه. ابو جهل قال له لمن الغلبة اليوم شوف شوف اهل الباطل اصحاب قضية ازاي الراجل بيموت وبيطلع بالروح وقال له مين اللي كسب
مهم انك تعرف ده من دي وقال له اني قد كبرت فابعث الي غلاما اعلمه السحر فبعث اليه غلاما خلي بالكم القصة حنون الغلام والراهب والساحر. ادي اتنين زهروا معنا اهو
الغلام بقى يروح للساحر يتعلم الساحر يعلمه السحر يقول له هتضحك على الناس ازاي وتعمل ايه وتقول لهم ايه وتلون ازاي وتطلع انوار ازاي طيب فالغلام كان بيروح له وكان في طريقه اذا سلك يعني الغلام وهو رايح له في الطريق وهو بيعدي وكان في طريقه اذا سلك راهب
يعدي الراهب ده يعني شيخ بمعنى بمعنى اه مصطلحاتنا دلوقتي وهو رايح للساحر كان فيه شيخ في الطريق فقعد اليه وسمع سمع كلامه فاعجبه يعني شوفوا وهو بيعدي على الساحر اكتشف ان فيه راهب بقى بيقعد يعدي يقعد معه شوية ويروح للساحر برضه
شوفوا الله ينصر دينه ويدبر له يمكرون ويمكر الله والله غالب على امره انه انه الواحد انت مش الساحر والملك والاعوان والجنود انما ربنا بيدبر برضه ربنا هينصر دينه. ربنا مش ربنا اصل ده دين ربنا
وهم بيحاربوا ربنا. يعني ربنا قال ماشي يمكرون وتمكرون يا مسلمون. لأ يمكرون ويمكر الله. يخادعون الله وهو خادعهم اه اه يكيدون كيدا واكيد. الموضوع بينهم وبين ربنا انت وسيلة وسبيل بس بين يعني انت انت جندي من جنود ربنا. انما الاصل ان الموضوع موضوع ما بينه وما بين ربنا. والاخرة ما بينه وما بين ربنا
كده ولا كده ربنا مش هيسيب دينه بس هي حكم حكمة انه هل المسلمون دول يستحقوا فالموضوع هيبان لك كمان شوية يعني. بس لازم تعرف ده انما انا اللي اكتر حاجة شدتني هنا سمع كلامه. بصوا يا جماعة لو الحق اتسمع
هيعجب قال لك فاعجبه النبي صلى الله عليه وسلم. لو الحق اتسمع هيعجب. هيقنع لان الفطرة بتبحث عنه والنور انت بتدور عليه وهو ده الحق والنور اهو. فلما الواحد بياخد النور ده وبياخد الحق ده بيتغير. انما مشكلتنا في سمعة دي احنا مش
احنا مشكلتنا ان احنا قافلين على نفسنا انا لو جيت قلت لك انت اه اه بتسمع قد ايه دين نسمع قد ايه القرآن وبتسمع قد ايه دين اه بتقرا قد ايه؟ قريت كم كتاب
هتلاقي مصادر التلقي عندك ضعيفة يعني لدرجة انه للاسف الفيسبوك دلوقتي بقى يخلينا نعمل انا انتم لو تلاحظوا انا ما بعملش فيديوهات على الفيسبوك ليه لان الفيديوهات اللي على الفيسبوك آآ اهل الفيسبوك مش مش آآ انت هتعمل لنا فيديو قد ايه؟ ده خمس دقايق لا ده طويل
حبيبي انا مش بكلمك عن اه اه مشروب تشربه الصبح ده انا بكلمك عن الجنة. مش هقدر اكلمك عن الجنة في كبسولة وللاسف تلاقي دلوقتي حتى ايه والفيديو دقيقة. وبتقول ايه بس انا بسمع فلان. فلان ده بيكلمك قد ايه عن ربنا؟ دقيقة في اليوم. فلان مش
غلطان انت اللي غلطان ان انت ما تسمعش. ما تسمعش غير فلان ما بتسمعش دين لو سمعت هتتغير انما انت ما بتسمعش سيدنا حنظلة لما كان مضايق ان هو قلبه بيتغير
فبيشتكي كان النبي صلى الله عليه وسلم وقال نافق حنظلة. انا قلبي يعني انا حاسس ان انا عندي مشكلة اصلا نفاق. انا قلبي بيتغير يا رسول الله. فيقول ايه؟ نكون عندك فتذكرنا بالجنة
نار فكان رأي عين. انا هو ده اللي عايزه. سيبك من حديس حنظلة وخلاص انه لما بيسمع عن الجنة والنار كأنه شايفهم. تفتكر انت السماع ده والاثر ده بيعمل ايه في سيدنا حنظلة
لو سيدنا حنظلة ما بيسمعش. تفتكر سيدنا حنظلة كان هيبقى عامل ازاي؟ فده اللي حصل للغلام. سمع اعجبه. وهتشوف الغلام ده هيبقى فين في الاخر الغلام ده يا جماعة انا وانتم كلكم ولا حاجة بالنسبة له. كعند ربنا. يعني كميزان كحسنات كعمل ايه للدين. طب هو بدأ القصة ازاي؟ انه قعد يسمع
لانه قعد يسمع فاحنا عندنا واجبات عملية. خلاص؟ فهنتكلم يعني آآ بس لازم تفهم ان ده الطريق طيب وكان اذا اتى الساحر مر بالراهب وقعد اليه فاذا اتى الساحر ضربه. الساحر يضربه ليه؟ عشان يتأخر عليه
فشكى ذلك الى الراهب وقال له كمان ايه مش بس كده. ده انا لما باروح كمان لاهلي بيضربوني. الساحر بيضربني واهلي بيضربوني ليه؟ ما انا عمال اتأخر على ده وبتأخر وعلى ده في الاخر
فشكى ذلك الى الراهب. فقال الراهب قال له اذا خشيت الساحر فقل حبسني اهلي. والله معلش اهلي مانعني. وانا باجي لك بالعافية وبتعفى واذا خشيت اهلك فقل حبسني الساحر. والله يا جماعة الراجل جابني ومش راضي يسيبني وانتم عارفين الساحر ده والملك وقصة كده. في بعض الزروف يا جماعة التورية او حتى
في الحالة دي الكذب هي الفطنة يعني طبعا احنا عارفين انه فيه كزب مباح ويجوز اه اه زي مسلا ده زي واحد عدو مسلا فمش اي واحد اخدوه اسير مسلا فيقولوا له الجيش عامل ايه؟ احكي لنا تفاصيله لازم يكدب يعني. او واحد مراته مسلا تقول الاكل عجبك
يا كاكاو الاكل وحش اوي بالنسبة له يعني اقول لها طبعا تسلم ايدك وهو زي الفل. ده ده فيه فيه كده حاجات او اتنين زعلانين من بعض مسلا فانا بقول حاجات في عينيه
النبي صلى الله عليه وسلم ذكرها بالنص يعني او اتنين زعلانين من بعض فانت تروح تقول له يا عم ده انا كنت لسه قاعد معه امبارح فده قعد شكر فيك ونفسه يكلمك وهو ما قالش اي حاجة من دي. المهم يعني ايه في مباحات لصور مباحة للكذب بضوابط
روح ارجع لها. انما انا هنا بتكلم كمان في التورية. اللي هي ايه التورية اللي هي انك ما تكدبش بس بس بس تحور عارفين تحور دي بس ليه ليه؟ ليه بعمل كده اصلا؟ وليه بقول لكم اعملوا كده؟ في ظروف بالزات موقف واحد هو اللي عايز اذكره هو اللي عايزك تفهم كلامي وتاخده
في اب مسلا اه اه ابن مش خايف على ابنه خايف على ابنه ان هو ايه؟ انه اللي عايز الحديس يخش كده يكتب دلوقتي حالا اه يكتب كده اه صحيح مسلم صهيب الرومي ويكتب كده ايه؟ كان ملك وخلاص هيطلع له الحديس على طول
وادي اللينك اهو انا حاطه فاجتهدوا شوية آآ طيب اه ليه بقول كده؟ في موقف واحد واحد عايزك لو انت محتاج تعمل فيه كده اعمل فيه كده انهي موقف ده اب مسلا خايف على ابنه انه انه ابنه بيروح يحضر درس وهو يخاف انه ابنه يحضر دروس
فلو الابن راح قال له بابا سلام عليكم انا نازل درس هيقول له لأ ما تنزلش درس وممنوع ويتخانق معه ويقعد يعمل وبتاع طب هو مش ممكن الابن يقول له انا نازل خارج زي كل يوم اما بينزل يخرج مع اصحابه
وهو بالفعل نازل يشوف ناس صحابه. طب انت ليه مش زكي هنا يعني انت ليه داخل في الحيطة ساعات كده ساعات مع الاهل اللي هم بيخافوا علينا والشيطان بيلعب في دماغهم. وبيستغلهم احنا لسه قلنا له اعوان وله جنود. ويستغلهم ضد دينك
فيخش لهم من باب الخوف ده وابنك هيضيع وبنتك هتضيع. خلاص انت عايز تلتزم التزم من غير ما تقول له يعني مش لازم تبين له. يعني انت ما عندك كتاب هو لو شاف الكتاب هيقوم مش لازم يشوفه. يقراه بعيد خليك زكي. ده في حالة انه لو اهلك كده
اه اه فمحتاجين ده يا جماعة. يعني افتكروها بس بس في الموقف ده مبدئيا يعني تعالوا نكمل فبينما هو على ذلك فبينما آآ هو على ذلك يعني عمال يروح لده ويروح لده ويسمع من ده ويسمع من ده. اذ اتى على دابة عظيمة قد حبست الناس. يعني كان في بقى في الطريق والناس ماشية كده لقوا دابة
غالبا دابة دي حيوان مسلا مفترس عزيم الناس خايفة منه مش عارفة تعدي هرب من حد وعامل عامل مشاكل يعني قد حبست الناس فقال اليوم اعلم الساحر افضل ام الراهب افضل؟ خلي بالك الولد عنده صراع نفسي كان
رهيب آآ في حق وفي باطل عمال يسمع ويسمع والاتنين بيقولوا كلام غير بعض يعني ده بيقول له آآ ده بيقول له آآ الله والاخرة والجنة والنار والحياة والهدف والقبر. وده بيقول له
آآ الملك والسلطان والجنود والناس ونسيطر وآآ وآآ وهو الملك هو الرب. وآآ وآآ والملك هو ده بيقولوا كلام عكس بعض تماما. وهو الولد بيسمع وبيسمع وقلبه آآ فطرته بتقول له الراهب. وعمال يشوف بعينه ماديات وسلطان وقصر
فعنده صراع كلنا حصل لنا الصراع ده في وقت من الاوقات قبل ما تحسم قبل ما تحسب وتقول انا ان لله وان اليه راجعون كله بيحصل له الصراع ده فلقى الموقف ده فعجيب قال اليوم اعلم الساحر افضل ام الراهب؟ فاخذ حجرا. حجر
اصل ده ده ممكن واحنا بنتكلم مسلا في اسد يا جماعة فايه الحجر ده مش هيعمل حاجة. فقال اللهم ان كان امر الراهب احب اليك من امر الساحل للساحر فاقتل هذه الدابة حتى
ويمضي الناس فرماها فقتلها ومضى الناس ربنا ربنا يا جماعة بيبعت لك رسايل واضحة جدا. تقول لك ده الحق وده الباطل. تقول لك بلاش ده. تقول لك سب ده. تقول لك امشي هنا. انت عارف انهم دول صح. انت عارف
انت مخلوق عشان ده وواضحة بتبقى وضوح الشمس فاتى الراهب فاخبره الحق ده حصل كزا كزا كزا فقال له الراهب بص بقى الراهب احنا قلنا غلام الساحر والراهب قال اي بني انت اليوم افضل مني
قد بلغ من امرك ما ارى وانك ستبتلى فلا تدل علي شوف اسمع قال له قال له قال له يعني هنقسم كلامه لجملتين مهمين جدا كلامه لجملتين مهمين جدا انت اليوم افضل مني قد بلغ من امرك ما ارى
هو قال له ايه ايه اللي بلغ من امرك ما قرأ؟ قال له انت بقيت مستجاب الدعوة. انت عندك حال مع ربنا انا ما وصلتلوش. انت بتقول لربنا اعمل كده فربنا بيستجيب وبيعمل. انت
دلوقتي في حتة تانية انت علاقتك بربنا في حتة زي ربنا اصطفاك وده التواضع التواضع انه شيخ يقول لتلميزه انت احسن مني ده صعب اوي اوي اوي اوي وده خلق عسير لانه النفس عايزة عكسه. النفس عايزة الطغيان. عايزة العلو في الارض. عايزة التكبر. يجي واحد يقول لها حطي ده حطي دماغك في الارض
التواضع اه خلق صعب بس عايز اقول لك اللي بيتواضع بيكسب كتير يعني هديك تلات امسلة بس اللي التواضع بيساعدك على يعني ازاي التواضع اه مفيد. وطبعا النبي صلى الله عليه وسلم لما قال ايه؟ ما تواضع احد لله الا رفعه الله
اللي بيتواضع ويعترف انه جاهل بيتعلم امتى بتتعلم لما تقول لواحد علمني عشان عندي جهل وده بسبب تواضع اللي فاكر نفسه فاهم وعارف ومش عايز يبين انه مش عارف بيتعلمش ما بيعرفش يتعلم. بيبقى عنده كبر على العلم. كبر على العلماء
مش قادر يخلي واحد اقل منه يقول له حاجة التواضع من التواضع الاعتراف بالجهل. وده يساعدك على انك تتعلم خد التانية دي. من التواضع انك تتقبل نصيحة وده يساعدك على انك تتحسن
وتزكي نفسك وتتغير وشخصيتك تتطور فالكبر بيمنع واحد اول ما اجي اقول لك على فكرة انت عليت صوتك النهاردة. فتقول لي لأ سواني انت بس مش فاهم هو قال لي ايه خلاص انت كده خلصت. انا انا انا ضد النصيحة
التواضع انك تسمعها بجد مش تسمعها بس. جزاك الله خير تسمعها تسمعها تقول ايوة انا لعبت ايه وريني قل لي كده وتبقى بتدور على على العبء في حد قال لك حاجة بتحاول بجد بجد تلاقيها جواك عشان بس تقول لنفسك خلاص يبقى ده بيساعد
قد ايه؟ وده ما بيحصلش من غير تواضع. من التواضع انك تعتزر لما تغلط تقول انا اسف اني عملت كزا. وده بيساعد على انه العلاقات تبقى كويسة والكبر بيمنع كتير الناس من انها تعتزر
وبالتالي بيوصل لانه الواحد بيخسر ورصيد عند الناس. فشوف التواضع بيساعد. انا اديتك بس تلات صور للتواضع. عشان تفهم التواضع ده بيرفعك قد ايه آآ ده نص كلامه الاولاني ها؟ اي بني انت اليوم افضل مني قد بلغ من امرك ما ارى. بعد كده قال له ايه
وانك ستبتلى فان ابتليت فلا تدل عليه. بصوا يا جماعة النبي صلى الله عليه وسلم حكى لهم الحديس ده عشان الجملة دي الحديس ده بيتقال للصحابة وبيتقال لنا عشان الجملة دي. بصوا الحديس ده بيقول ايه من الاخر؟ بعيدا عن التفاصيل الكتيرة
بيقولوا ان فيه واحد اختار ربنا فربنا ابتلاه عشان يختبر صدقه بس هو ده الحديث يعني هو ده هو هي دي الرسالة الاساسية هو ده الدرس الاساسي اللي في الحديث
ان انت هتمشي في الدنيا. فالسحر والراهب دول مين؟ دول الخير والشر دول الطاعات والمعاصي. هتمشي ده الدنيا والاخرة. انت ده اللي بيحصل لك في الدنيا. هتشوف ده وهتشوف ده. هتشوف طريق الشيطان وهتشوف طريق ربنا
واهديناه النجدين. هتلاقي ده وهتلاقي ده اما شاكرا واما كفورا. هتلاقي ده وهتلاقي ده وربنا هيوريك ده وهيوريك ده وهيقيم عليك الحجة. وهيبعت لك الرسائل الواضحة ولما بيجي واحد بقى الحديس ده ما بيتكلمش على اللي هيمشي في طريق الشيطان ده واحد خسر واصلا مش موضوعنا. لما يجي ناس زي الصحابة يتعرض عليهم الدين بعد ما شافوا الكفر والايمان
الجاهلية والاسلام ويختاروا طريق النبي صلى الله عليه وسلم. الحديس ده بيقول لهم ايه بقى انك ستبتلى انك ستبتلى. وهنا الراهب بيقول له بشكل نزري نزري ها بيعلموا القاعدة نزريا
سنة ربنا في انه يبتلي عزيمتك. وصدقك واخلاصك لما تقول له انا عايزك يا رب والابتلاء اللي هيحصل لك ده هو اللي انت مش عايزه يحصل لك. هيحصل ايه للصحابة؟ هتتعذبوا وهتتأذوا وهتشردوا وهتضطروا
من بيوتكم وهتنفوا وفي منكم هيموتوا كمان. هي التي تكره طب ليه اكره عشان يبقى اسمه ابتلاء يا رب انا عايز طب تخيلوا معي كده ها ربنا خلق الخلق. مين عايز الجنة؟ انا عايز الجنة. طيب خلاص خد الجنة
طب ما يخلقنا طب ما ما يخلقنا في الجنة على طول احنا هنا بنعمل ايه احنا هنا عشان لما تقول انا عايز الجنة يقول لك ايه وريني بس وريني دي عشان توريه
يعني تخيلوا مسلا كانت الطريق مسلا اصلا آآ وريني فانت ما فيش حاجة اصلا بتعملها فيها تعب ولا جهد ولا بزل ولا تضحية ولا ترك يبقى انت اصلا مين اللي قال انك بتعمل اللي بتعمله عشان الجنة مش يمكن مش انت اصلا بتعمله عشان بتحبه يبقى مش عشان الجنة. فكان لازم وريني دي تبقى بالعكس
كان لازم يوريني دي تبقى في اللي انت لو عملته يبقى انت عايز الجنة. ما فيش مبرر تاني انك تعمله ما فيش منطق تاني انك تبزله واحد بيضحي بلزة قدام عينه اهي ممكن يمسكها دلوقتي حالا وبيسيبها. ليه مجنون؟ لأ
بس هو بيسبت لربنا حاجة يعني واحدة دلوقتي ربنا خلق لك الجمال خلاء للجسم خلق لك شعر وقال لك ما توريهوش لولا واحد. الا شوية محارم اب وابن واخ وخال وعم وزوج وحما
وبس بقية البشرية ما يشوفوا. طب انا نفسي فطرتي غريزتي طيب واحدة تقول له حاضر يا رب. دي دي مجنونة؟ لأ دي كده بتسبت لربنا هي عايزة ايه واحد بيصحى الساعة خمسة الفجر
حد يصحى الساعة خمسة الفجر يعني انت لسه نايم الساعة واحدة اتنين وتصحى ومش قادر وتعبان ويتوضا بالمية ساعات الساقعة وممكن ينزل كمان المسجد في البرد ده مجنون! لأ ده بيسبت لربنا حاجة. انك ستبتلى. اوعى تفتكر انه انت هتتكلم بس. الراهب هنا بيقول له والنبي صلى الله عليه وسلم بيقول
الصحابة والوحي بيقول لنا اللي هيختار ما بين الراهب والساحر كده فهمنا الراهب بيمسل ايه والساحر بيمسل ايه. اللي هيختار الطريق الراهب اللي هيختار الراهب بعد ما ربنا يوريه لا يبتلى
ولما والله العزيم اول مرة اتعرضت للحديس ده وانا باقول له يعني انا مش حاسس ان انا مبتلى قال لي هتقتل والحمد لله يعني شفنا يعني ايه ابتلاء لو ربنا قال كده ام حسبتم ان تدخلوا الجنة؟ يعني خلاص كده يعني؟ ولما يعلم الله لما يعني عارفين اللمة
يعني لم يعلم وسيعلم. يعني يعني يقول لك مسلا لما انت تقول لي انت وصلت اقول لك لما لما وصلت يعني انا ما وصلتش بس انا جاي انا في الطريق خلاص فهمتم لما جه يعني ايه
فربنا بيقول لهم ام حسبتم ان تدخلوا الجنة ولما يعلم الله الذين جاهدوا منكم ويعلم الصابرين. يعني انت فاكر انك هتخش الجنة وخلاص الله لسه ما شفش منك انك مجاهد وصابر وعايز الجنة وهيشوف اهو هيبتليك
ام حسبتم ان تدخلوا الجنة ولما يعلم الله الذين جاهدوا منكم ويعلم الصابرين. وطبعا سورة العنكبوت بتأصل للسنة دي نظريا. او حسب الناس ان يتركوا ان يقولوا امنا وهم لا يفتنون ولقد فتنا الذين من قبلهم فلا يعلمن الله الذين صدقوا ولا يعلمن الكاذبين
فبالله عليكم يا جماعة تفهموا الحاجة الحاجة الوحيدة اللي الحديس ده بيقولها لنا. يعني الحاجة اهم حاجة الحديس ده بيقولها لنا اهم حاجة الحديث اللي بيقولها لنا اختار صح اختار الراهب
آآ بس لما تختار استعد طيب وكان الغلام يبرئ الاكمه هو الابرص وكان الغلام يبرئ الاكمة والابرص يعني ايه؟ كان مستجاب الدعوة يا جماعة. كان بيمشي الناس تقول له بقول لك ايه اشفيني. يقول له يا رب اشفني
يشفي باقول لك اشفيني. يقول له يا رب اشفيني. الغلام كان بيعمل كده ليه؟ الغلام مش بس بيساعد الناس. الغلام كان بيستخدم اللي ربنا اداه له ويسخره في هداية الناس. ازاي
كان يجي له واحد يقول له انا عندي مرض وابني وتعبان فيقول له انت بتصلي انت مؤمن انت بتحب ربنا انت طب حسن علاقتك بربنا وصلي وادعي وكده وانا هدعي لك معي. فالراجل يقرب من ربنا
اه اه ويدعي له وربنا يستجيب. فالراجل علاقته بربنا تتحسن ودنيته كمان تتحسن. فبقى يمشي يعمل كده مع الناس. اللي عنده مشكلة يجي له يحلها له دين والغلام يستغل الموقف ده بان هو يخليه يسلم. يخليه يؤمن يخليه يقرب يخليه يتوب. تخيلوا! غلام عزيم
وكان الغلام يبرئ الاكمه الابرص ويداوي الناس من سائر الادواء فسمع دي شخصية رابعة معنا. سمع جليس للملك. ويعني ايه؟ واحد من اللي بيقعدوا مع الملك. واحد من الراعية. واحد من من عيلته. واحد من من الملأ
بس سمع الموضوع قالوا له ده في واحد في البلد ماشي يعمل كزا كزا فسمع جليس للملك كان قد عمي اعمى قال لك هاته لي انا محتاجه فاتاه بهدايا كثيرة. راح جاب له شوية حاجات كده في الدنيا كتير اوي. فقال ما ها هنا لك اجمع. ان انت شفيتني
آآ قال اني لا اشفي احدا. هو قال له انا اصلا مش انا اللي باشفي. قلت لكم هو بيعمل ايه؟ هو هو بيدعو لله. قال اني لاشفي احدا انما يشفي الله
فان امنت بالله تعالى دعوت الله فشفاك فامن بالله تعالى فشفاه الله تعالى فطبعا بصوا اول حاجة عايزين نتعلمها بص ما ها هنا لك اجمع فاتاه بهدايا كثيرة هي لغة اهل الدنيا هي الدنيا
يعني هو لغة اهل هم هم هو الراجل مش شايف وسيلة تجيب الغلام غير الدنيا. هم هو الدنيا خلتهم كده. عشان كده لازم ان انت تغض بصرك عن عن الدنيا
وعن اهل الدنيا انت لو قعدت معهم شوية بتتأسر بكلامهم. انت لو بصيت على الدنيا شوية بتتأسر بها. عشان كده ربنا قال لنا النصايح دي. قال ولا تمدن عينيك الى ما متعنا به ازواجا منهم
ما تمدش ما تبحلقش ما تبصش ما تقعدش تبص هي فين الدنيا وريني الدنيا دي وتخش لأ بالعكس غض بصرك ربنا قال النبي صلى الله عليه وسلم فلا تعجبك اموالهم ولا اولادهم. انما يريد الله ليعذبهم بها
فدي مشكلة اللي بيمد عينه للدنيا اللي بيقعد كتير مع اهل الدنيا اللي بيقعد تقعد تسمع لفيديوهات والى الماسك والجيف بيزوز ومش عارف مين عمل فلوس قد ايه واللي بيعمل فلوس وانا بسمع الحاجات دي الفترة اللي فاتت بقيت افكر في الفلوس ليه؟ عشان عمال اسمع لبتوع الفلوس وهم بيتكلموا على الفلوس انت كده انت عامل لسة
ايه اللي حصل؟ اما قارون خرج على فخرج على قومه في زينته خرج على قومه فبقت الناس تشوف اللي عنده اول ما عنيهم جت على اللي عنده قال الذين يريدون الحياة الدنيا يا ليت لنا مثل ما اوتي قارون انه لذو حظ
عظيم. فهنا الموضوع فين؟ ما تبصش للدنيا ما تبحلقش للدنيا وما تمدش عينك فيها. غض بصرك عن الدنيا ما تحتكش باهل الدنيا اللي قلوبهم ما فيهاش غير دنيا عشان انت نفسك تفضل تفضل سليم تفضل نضيف
اه وعشان كده يا جماعة لو هكلمكم في واجب عملي صريح صريح صريح اقفل الانستجرام من الاخر لا هاقول لك بقى فلتري صفحات الموديلز وانا هقول لك اعمل انفولو للعيال بتاعة الجيم. ولا هقول لكم آآ خفف من انك تقعد تبص على الناس اللي فلوجرز اللي بيسافروا وبيقعدوا يلفوا العالم
الانستجرام ده من انجح واقوى الادوات اللي بتخليك تروح للدنيا. على فكرة مش بتكلم على الحتة كمان الحرام اللي فيه. والعري. مش بتكلم انا بتكلم عالدنيا بتكلم عالعربيات وبتكلم على اللبس وبتكلم على الموضة وبتكلم على الموديل وبتكلم عالجسم الجامد وبتكلم عالسفر وبتكلم عالبيوت
الدنيا الانستجرام هو اصلا وسيلة فيجوال. هو معمول يعني تويتر تويتر ما فيهوش صور ما فيهوش فيديوهات تويتر كلام تويتر الانستجرام معمول عكسه ما فيهوش كلام كله صور وفيديوهات. بتعرض ايه الصور والفيديوهات؟ بتعرض دنيا
فانا مش شايف له اي لازمة ولا اي اهمية اي حاجة انت عايزها موجودة في حتت غيره انا شايف له ضرر ضرر شديد انا مش بحرم انا بتكلم دلوقتي في تزكية. الواجب العملي
مش هقول لك والله قلل انا هقول لك اقفله تماما خليني واضح معكم تاني حاجة عايزين نتعلمها هنا اسم الله الشافي اصل الاسم ده يا جماعة احنا ما يعني لو جيت سألت الناس انتم يا جماعة يعني يعني عمرك سمعت درس عن اسم الله الشافي هتلاقي يعني قليل
لا الاسم ده ما ما مش فاكر ان انا عديت عليه، مش فاكر ان انا آآ احتكيت باسم الله الشافي فاسم الله الشافي هنسمع هنسمع عنه درس برضو او هنقرا حتة في كتاب عنه
عشان نتعلق بيه اكتر ومن الاسماء اللي للاسف الناس آآ بعدت عنها يعني آآ فده من الواجبات العلمية اللي هناخدها يعني اه انما عايزك كمان تتعلم اه سنة الغلام علمها لها هنا واتعلمناها كتير قوي قوي. سنة في معاملة ربنا لنا
ان العبودية طريق انك تاخد الدنيا بس بشرط بس ايه بشرط انه الدنيا دي تبقى هتساعدك انك تروح للجنة تاني اللي هيعبد ربنا هيدي له الدنيا بس بشرط انه الدنيا دي تبقى هتساعده يخش الجنة
يعني اللي هيعبد ربنا هيدي له الدنيا اللي تساعده يخش الجنة فاهمين يعني اللي مش هيعبد اللي مش هيعبد كان في دنيا ينفع ياخدها ومش كانتش هتبوظه بس مش هياخدها
وبرضو ممكن واحد يعبد بس فيه دنيا معينة ما ياخدهاش عشان دي كانت هتضيعه فاهمين يعني ايه؟ هو الراجل عايز حاجة من الدنيا عايز يشوف عايز يشفى قال له ايه؟ قال له فان امنت بالله دعوت الله فشفاك. يعني لو عبدت ربنا
هيشفيك هتاخد دنيا وده موجود وقال سيدنا هود ايه ويا قومي استغفروا ربكم ثم توبوا اليه ها؟ يرسل السماء عليكم مدرارا ويزدكم قوة الى قوتكم. بص بيقول لهم ايه؟ هتاخدوا
دنيا هو مش بيضحك عليهم. هو مش غلط هو ده حقيقي. وسيدنا نوح طبعا فقلت استغفروا ربكم انه كان غفارا. ها يرسل السماء عليكم مدرارا ويمددكم باموال وبنين ويجعل لكم جنات ويجعل لكم انهارا
دنيا وهو ربنا قالها صراحة ربنا قال من كان يريد ثواب الدنيا ربنا اصلا قال لي عايز دنيا فعند الله ثواب الدنيا والاخرة. وكان الله سميعا بصيرا. مين اللي يعبد؟ فاديها له. بس مش هدي له اي حاجة وخلاص. مش هدي له حاجة تضيع له الجنة وتدخله النار
عشان كده النبي صلى الله عليه وسلم النبي صلى الله عليه وسلم في اذكار الصباح والمساء كان بيدعي بالدنيا قال النبي صلى الله عليه وسلم مسلا في احد الازكار عارفينها اصبحنا واصبح الملك لله رب العالمين. كان يقول ايه؟ اللهم اني اسألك خير هذا اليوم وفتحه ونصره ونوره وبركته وهداه. هي دي دنيا
هي دي حاجات في الدنيا بس عشان كده تبقوا التوازن ييجي لما النبي صلى الله عليه وسلم تعرف برضو انه كان بيقول ايه؟ اللهم اني اسألك من الخير كله عاجله واجله ما علمت منه ما لم اعلم واعوذ بك من الشر كله عاجله
واجله ما علمت منه ما لا اعلم. يعني ايه؟ يعني الخير بس يا رب. الشر مش عايزه. يعني في الاخر لو انا هعبد عشان تديني الدنيا. انت بقى يا رب ايه؟ عايزين يحصل فلترة كده فالدنيا
ما تجيليش برضو فانت ساعات تعبد وتقول لربنا اشفيني وما يشفيكش. اه اعرف بقى ان الشفاء ده كان مش حاجة حلوة لك. ولا لاخرتك بس لو عايز تشفى لازم تعبد. وبعد كده ربنا يقدر تشفى ولا لا مش بناء على انك عبدت ولا لا. خلاص انت عبدت يبقى فيه احتمال تشفى
طب الشفاء ده خير ولا شر؟ ساعتها بقى انا اخش في المرحلة دي بس اعرف انه العبادة هي اللي بتجيب دنيا. تعالوا نرجع نكمل الراجل بقى عنده عينين وبيشوف يعني. فاتى الملك اللي هو الجليس ده فجلس اليه
كما كان يجلس اليه فالملك فتح وبيبص فقال من رد عليك بصرك! ايه ده ايه اللي حصل لك مين اللي خلاك فاما انه الجليس ايه ربي قام الملك قال له ايه؟ ولك رب غيري
بيتجننوا بيوصلوا لمرحلة جنون عزمة قال ان بص الجليس قال له ايه؟ ربي وربك الله. لأ انت طلعت انت اللي فاهم غلط. ده ربي وربك الله فاخذه فلم يزل يعذبه حتى دل على الغلام
ما هو مين اللي قال لك كده ؟ قال له يا عم مين اللي عمل لك كده ؟ وفضل يضربوه لحد ما يقول لهم فيه هو غلام هو اللي عمل اللي بيشفي وكده
ليه حصل الصدام يعني ليه الغلام اتكشف ليه ليه يا رب قدرت ده عشان هو قال انك ستبتلى في ابتلاء لازم يحصل لك فما تجيش تتكلم في الزروف بالعكس انت لازم تشاهد القدر. يعني انت انا فاهم يا رب ان ده قدر. انا فاهم ان هي عاجلا او اجلا ده كان لازم
بيحصل عشان انت تحطني في الموقف ده عشان انت تشوف مني اعلى بقى يعني اعلى كده في النضج والعمق بتاع ايمانك وانت بتفهم في عبوديات الابتلاء لازم تظهر. يبقى لازم الابتلاء يحصل. يبقى لازم القدر يتحرك
فجيء بالغلام شف الابتلاء هيبدأ اهو شف انا عايزك تتخيل بس معي الصحابة قاعدين بيسمعوا ده دلوقتي ها. الصحابة بيسمعوا ده وهم عايشين الابتلاء ده وبيتقال لهم على نموزج عاشوا زيهم عشان يبقوا زيه
واحنا نفس الكلام فجيء بالغلام فقال له الملك اي بني قد بلغ من سحرك من سحرك ها خلي بالك هو لسة هو هو الراجل لسة عايش في الوهم انه ايه
انه بيوديه للساحر وكده فجيء بالغلام فقال له الملك اي بني قد بلغ من سحرك ما تبرئ الاكمه والابرص وتفعل وتفعل وقال اني لا اشفي احدا انما يشفي الله تعالى
فاخذه فلم يزل يعذبه حتى دل على الراهب. الراهب اللي قال له ايه؟ اللي قال له فلا تدل عليه ما قدرش يستحمل عشان تفهم هو اتعزب قد ايه وابتلى قد ايه. عشان تفهم ان الراهب الراهب لما قال له انك ستبتلى
هو كان بجد هيبتلى والفعل ابتلى لحد ما عمل حاجة استكره عليها. يعني بالاكراه يعني ما قدرش فجيء بالراهب فقيل له ارجع عن دينك. فابى فدعا الملك يعني فدعا بالمنشار
فوضع المنشار فين ؟ فوق مفرق رأسه فشقه حتى وقع شقاه منزر عمري ما من عمري ما شفت ولا هتخيله في حياتي ثم جيء بجليس الملك فقيل له ارجع عن دينك فابى
فوضع المنشار في مفرق رأسه فشقه به حتى وقع شقه من افزع المشاهد اللي بتوصف لنا دلوقتي مشهد من افضع المشاهد ولكن زي ما الحديس فوق قال لنا على لسان الراهب
اه اه بشكل نظري ايه هي السنة اللي هي سنة ربنا في الابتلاء يعني. دلوقتي بيوضح لك ايه هي بشكل عملي. بيوريك سنة ربنا في انه يبتلي عزيمتك وصدقك واخلاصك
لما تقول له انا جاي لك يا رب وعايز الجنة ومش هيكسب ساعتها الا اللي هيصدق ويبذل ويضحي ويترك ولازم ومن المشهد ده انا كنت بقعد اسأل نفسي كتير قوي قوي انا متخيل المشهد ده بيحصل للراهب والغلام. ما كنتش متخيل انه يحصل للجليس
بالنسبة لي الجليس ده واحد قليل قوي ايمانا يعني. مقارنة بالراهب والغلام ازاي يا رب ده كمان يحصل له كده لان هي السنة دي شاملة لكل فرد من افراد الامة. اي واحد هيقول لربنا انا يا رب عايز الجنة ومش عايز النار وعايز ابقى
عبد وقررت ابقى مسلم وموافق ان انت رب وعايز ابقى بوحدك ربنا هيبتليه في الاخر كل واحد هيبتلى على قدره. واحنا اللي مش عارفين الجليس ده وايمانه انما ما فيش حد هيتساب الا وهيتحط في امتحان
فانت هتتحطي في امتحان وانت هتتحط في امتحان هتبتلى على ان انت تحافز على على مسلا تقواك وورعك في الفلوس الحرام عن الفلوس الحرام هتبتلى انك هتتزنق في فلوس وانت هتبتلي بان انت آآ طب اقلع الحجاب ويمكن وهتبتلي بان انت آآ آآ جوازك يتأخر فتفكري في الافكار دي
وانت هتبتلى بان الصلاة تفضل تقيلة عليك وهتفضل برضو لازم تصحى وتصلي. وواحدة هتبتلى بالشهوة واطلاق البصر وهتبتلى بانها برضه تتعرض لانها لازم تغض بصرها. ما فيش حد مش هيبتلى. ما فيش صادق مش هيختبر صدقه. قال الله ليسأل الصادقين عن
بصدقهم ما فيش حاجة لو كانت بالكلام انا كنت هبقى اول واحد يخش الجنة لو كانت بالشعارات لو كانت بالكلام لو كانت انا والله العزيم احسن واحد يتكلم في الدنيا دي
لو انا فعلا هقول بس انا عايز ايه وممكن اعمل ايه وناوي على ايه واستناني بس ولا يراني اللهم اصنع وعجلت اليك لطرد انا احسن واحد يعمل شعارات ولا ابرى حتى ابلغ. انا اقولها ده. انما تعال نتحط في الموقف
ونشوف تمن الجنة في الموقف في الصدق نفسه مش في اللي بيتقال وانت قاعد في التكييف كده انا كنت بقول ايه العلاقة عشان عشان في بنات بتقلع الحجاب عشان يعني الناس تبص عليها فتعجب راجل فتتجوز يعني. حاجة كده غريبة يعني واحدة فاكرة انه القدر
والرزق ده بايد الشيطان فبتفكر كده. فبتبتلى بتبتلى بتأخير جواز عشان هتصبري ولا ولا هتتنازلي ده بيحصل يعني انا بدي امسلة كتير لازاي ربنا ممكن يبتلينا وبيبتلينا وهل انت صادق
آآ وهتستحمل وهتضحي اصل لو قلت لكم قبل كده الابتلاء مش هييجي على هواك والا ده مش ابتلاء هتبقى بتعمله مش عشان الجنة بتعمله عشان انت عايز تعمله انما الابتلاء هيجي عشان تعمل حاجة انت مش عايز تعملها
يعني احنا يا جماعة في الجنة مش هنصلي عشان فعلا الصراحة الصلاة حتى لو فيها لزة هي فيها مشقة الجنة مش هصوم. حتى لو الصيام بيريحك الصيام فيه اعباء في الجنة مش هطلع صدقة لان انا آآ هنا حتى لو الصدقة والبركة الفلوس دي عزيزة علي. الجنة ما فيهاش عبادة لان انا بعملها هنا عشان بس اسبت لربنا كده
خليك واضح خليك واضح مع ربنا ومع نفسك. انت لو مش عايز تعبد ما تعبدش بس ما تقعدش تقول انا عايز جنة يعني امشي في طريق الساحر من الاول وخلاص انما طالما قلت انا عايز امشي في طريق راهب اعرف ان ربنا
هيبتليك استعد النبي صلى الله عليه وسلم بيشرح لهم الحديس ده عشان يقول لهم اللي مشي في الطريق ده ابتلي استعدوا للابتلاء استعدوا للابتلاء وده كان كان دايما النبي صلى الله عليه وسلم يكلم الصحابة في ده
الصحابة كان عندهم الصدق ده وصلوا للصدق ده. اتربوا التربية دي هو يا جماعة اللي حصل للغلام حصل للصحابة اختاروا الطريق ده واتربوا على السنة دي فاتحطوا في الموقف ده فنجحوا. وده قلت لكم خلاصة الحديس واهم درس فيه
زي ما الراجل جاء للنبي صلى الله عليه وسلم جاء من الاعراب وجاء الى النبي صلى الله عليه وسلم فامن به واتبعه وبعد كده قال له انا ههاجر وهاجر مع النبي صلى الله عليه وسلم وبعد كده كان في غزوة وغلب النبي صلى الله عليه وسلم سبيا بقى عنده غنائم كتير فقسم وبدأ يقسم وقسم له ده قسم الراجل
فلان اللي قعد معنا. فاعطي ما قسم له وكان يرعى ظهرهم. يعني هو كان بيرعى معهم بس في الجيش بيرعى ايه؟ بيرعى يعني الحاجات بتاعتهم المهم يعني فلما جاء دفعوه اليه. اتفضل ادي قسمتك. قال ما هذا؟ انا ما اتبعتكش على ده رسول الله. يقول له دي قسمتك. قال ولاني لكني اتبعتك على ان ارمى الى ها هنا
واشار الى حلقه بسهم. انا جاي معك عشان دي سهم تخيلوا هم بيقولوا كده. انا على فكرة انا جاي اخرج معك جهاد عشان بس يقوم ايه واحد من الكفار رامي
فهمي فيجي هنا بزمتك اللي يقول كده ده مش تحسه كلمنجي وبيعمل افلام انا احسها كده والله قال له بقول لك ايه انا معك عشان لما يجي سحب بقى ويجي لي هنا فاموت وادخل الجنة. ده ده بيمسل ده فيلم اكشن
انما والله الراجل ما كان بيحور هو ده اللي جواك. قام النبي صلى الله عليه وسلم قالها له قال له مش بالكلام. قال له ان تصدق الله يصدقك. قال له وانت صادق هتصدق. ما تقلقش يعني. دول كلام وخلاص خلاص هيفضل يقول كلام وخلاص
خلاص فلبثوا قليلا ثم نهضوا في قتال العدو فاوتي به النبي صلى الله عليه وسلم يحمل. وقد اصابه سهم حيث اشار لدرجة النبي صلى الله عليه وسلم كان مستعجل ها هو هو
يعني يا جماعة هو اللي قال نفس الكلام حصل معه بجد نفس الموقف؟ عشان كده اقول لهم صدق الله فصدق هي دي هي دي الخلاصة يعني ثم جيء بالغلام هو الملك اخره ليه؟ هو ما بدأش به ليه
وقيل له ارجع عن دينك. فابى طب ما شقوش ليه زيهم فدفعه الى نفر من اصحابه. شوية جنود وقال اذهبوا به الى جبل كذا وكذا فاصعدوا به الجبل. فاذا بلغتم ذروته آآ الجبل يعني ذروته. فان رجع عن دينه خلاص يعني ينزلوا
والا فاطرحوه الملك مش عايزه يموت الملك ما بدأش به مش عايزه يموت الملك خلاه يشوفهم وما قتلوش مش عايزه يموت. وداه عشان يهدده ويخوفه ومش عايزه هو عايزه يرجع له
ويبقى معه وسائل اهل الباطل دي بتكشف لك الباطل يعني احنا عندنا وسائل واضحة جدا يعني الغاية لا تبرر الوسيلة هم عندهم غايات ممكن يعمل معها وسائل اللي بتعمله ده غلط. يعني انت لو بجد صاحب حق ما تعملش كده. هو هو بالنسبة له انا مش صاحب حق
انت بقى لما بتشوف الوسائل دي بعينك بتقول ايوة ده باطل. ودي اهل باطل. اللي يعمل كده مش صح فلازم تعرفها عشان لما تشوفها تعرف الباطل واهله فراحوا به بقى فصعدوا به الجبل
وقال اللهم اكفنيهم بما شئت. اكفيني يا رب الناس دي فرجف بهم الجبل فسقطوا وجاء يمشي الى الملك. فقال له الملك ما فعل اصحابك؟ هم فين وقال كفانيهم الله تعالى
فدفعه الى نفر من اصحابه. فقال اذهبوا به فاحملوه في قرقور يعني زي مركب كده. وتوسطوا به البحر. فان رجع عن دينه برضه مش عايز يموته والا فقففوه فذهبوا به فقال اللهم اكفنيهم بما شئت فانكفأت بهم السفينة فغرقوا وجاء يمشي الى الملك
فقال له الملك ما فعل اصحابك؟ فقال كفانيهم الله آآ انا محتاج هنا نقف وقفة مع آآ الغلام والتربية الايمانية اللي ظهرت ثمارها عليه الغلام ده يا جماعة احنا قلنا بدأ الطريق بايه؟ سمع
خلاص سمع مرة لا الغلام ده قعد يتربى ايمانيا يروح ويسمع يشتغل على نفسه. ذهب يعالج نفسه ويطهر قلبه. فعمال يزرع ويسقي ويزرع ويسقي فالثمرة دي طلعت بانت هنا بانت بان هو شافهم بيموتوا
وثبت. بانت بان هو لما اتحط في موقف افتكر ربنا وقال له يا رب فربنا اعانه الغلام الغلام ما بقاش غلام. يعني هو غلام سنا بس. انما دلوقتي الغلام بقى ايه؟ الغلام بقى ولي من اولياء الله. بقى من اعظم العباد
على الارض الكلام ده هل الغلام صحي لقى نفسه كده ؟ لأ التربية الايمانية وده واجب عملي لازم ناخده النبي صلى الله عليه وسلم قال بادروا بالاعمال. بادروا يعني ايه بادروا؟ يعني ايه الحق اعمل قبل حاجة
بادروا بالاعمال قال ايه سبعا. فيه سبع حاجات الحق اعمل قبلهم وقال هل تنتظرون الا فقرا منسيا؟ واحد ربنا هيبتليه في رزقه ومش هيلاقي وقت وهيقعد ان هوا يشتغل ومش هيعرف خلاص مش لاقي وقت اصلي
او غنى مطغيا او الفلوس تشغله برضه. او مرضا مفسدا واحدة يجي لها مرض وما بقتش عارفة تصوم زي زمان. او هرما مفندا. يعني واحد كبر في السن فمش قادر ينزل المسجد. او موتا مجهزا او الدجال فشر غائب ينتظر او الساعة والساعة ادهى وامر
يعني النبي صلى الله عليه وسلم بيقول لك الحق اشتغل لان انت في وقت فيه مش هتقدر تشتغل والوقت ده هتبقى محتاج نتيجة الشغل. فيا اما تبقى اشتغلت هتاخد نتيجة يا اما هتبقى واقف
خلاص للاسف انت مش قد اللي انت فيه. وده اللي النبي صلى الله عليه وسلم قاله في حديس تاني. بادروا ايه بقى؟ بادروا فتنا. بادر الفتن الحق قبل ما الفتنة تيجي
بادروا فتنقطع الليل المظلم يصبح الرجل مؤمنا ويمسي كافرا او يمسي مؤمنا ويصبح كافرا يبيع دينه بعرض من الدنيا واحد ما كنش جاهز والفتنة جت خلاص انت ما حدش هيستناك. القطر مش هيستناك. الابتلاء جاي
يا تبقى مستنيه ومستحمله ومنتظره يا هتقع وده اللي حصل لربنا قال عنهم ايه؟ عن اهل الكتاب وحسبوا الا تكون فتنة فعموا وصموا انما اتفرج على المسلمين في غزوة الاحزاب. ولما رأى المؤمنون الاحزاب لما شافوهم لما الفتنة زهرت قدامهم كده قالوا هذا ما وعدنا
الله ورسوله وصدق الله ورسوله. انا مش مصدق الجملة دي. واحد شايف جيش قدامه والجيش ده فيه عشر تلاف واحد وهو محاصر هل هو ده اللي ربنا قال لنا هيحصل. انت انت ازاي انت انت ليه بتتكلم كانك يعني مش مبتلى لا انا مبتلى بس انا ايماني مجهزني جدا للمرحلة دي
انا فاهم كويس اوي ان ربنا قال لنا هتتحط في موقف تستضعف ويجي ناس ويحاولوا يغلبوك وهتنتصر بيتعامل مع موقف كأنه خلص وهو لسه ما بدأش بس كان جاهز الغلام كان جاهز
والصحابة كانوا جاهزين وبناء الايمان لو ما حصلش هتخسر كتير وقت ما تبقى محتاج ثمرته وعشان كده عايزك كواجب عملي نتربى ايمانيا. يعني ايه نتربى ايمانيا؟ بص بقى الايمان ده مشاعر
وعلاقة مع ربنا وحاجة ربنا بيقذفها في القلب الايمان ده اللي هو يا جماعة بصوا الايمان ده انك تحب ربنا وتخاف من ربنا وترجو ربنا وتتوكل على ربنا وتوقن في في وعد ربنا وتخاف من النار وتحب الجنة
استشعر القبر المشاعر دي والمعاني دي والعبادات دي دي ربنا ربنا اللي بيرزقك بها ويديها لك. ازاي نتيجة اجتهاد في العبادة واضح كلامي؟ يعني ايه؟ هتصوم كتير وتصلي كتير وتقوم مش كتير بس وتقوم كويس وتقرا قرآن وتعمل ازكار وتعمل زكر ربنا يديك ايمان بسبب
العبادة بتجيب ايمان. الايمان ده انت بقى تنزل في الشارع تحتاجه وده اللي حصل مع الغلام. طب ايه الواجب العملي؟ عايز منه لو سمحت عبادة واحدة وانت المفروض بنقي منك ده يحصل بعبادات كتير. عايز منك عبادة واحدة تقول يا رب انا دي
ببني بها ايماني معك ببني بها ايماني بالدين وبكم بالاخرة. يعني ايه مسلا؟ يعني انا مسلا قلت عبادات خليني اقول الصيام. انا الصيام يا رب انا هصوم كل يوم اتنين وخميس
خلاص بنية تزكية النفس والتربية ويا رب اديني ايمان على ده في واحد كده انا بابي لبناء الايمان الصيام في واحد يا رب انا كل يوم هصلي قيام نص ساعة نص ساعة حلوة نص ساعة بفتح مصحف وبقرا ربعين تلاتة وبسبح كتير وباسجد بطول
نص ساعة ركعتين او اربع ركعات انا ببني ايماني بهم يا رب ممكن الزكر واحدة يا رب انا بصلي الفجر كل يوم واقعد الجلسة دي بمسك السبحة واقعد اتدبر الذكر والازكار كل يوم عندي وجبة كده ساعة ببني فيها ايمان يا رب
فممكن الصلاة ممكن حد كده بابه الصلاة انا عايزك تختار عبادة اتقنها هداوم عليها اعملها كويس هعملها صح هستمر فيها واعملها كتير تبقى دي حاجة يا رب ان شاء الله ابني بها ايمان
اتفقنا؟ ده الواجب العملي على فكرة احنا قلنا واجبين عمليين لحد دلوقتي اقفل الانستجرام وتبني ايمانك من خلال اعداد وقلنا واجب علمي لحد دلوقتي انك تسمع هتقرا اسم الله الشافي او تسمع اسم الله الشافي
وهقول لكم يعني حاجتين يعني اللي عايز يسمع او عايز يقرا ما تفتكروش ان احنا بنتكلم وخلاص وقال للملك ده اللي هو مين؟ الغلام ما هو رجع له بيمشي الو انت يا عم فين الناس؟ فين الجنود؟ عمال تضيع لي في جنودي. فين الناس
آآ قال للملك انك لست بقاتلي حتى تفعل ما امرك به قال ما هو؟ اه هو خلاص الملك بقى دلوقتي بص انا عايز اموتك بصراحة. لا عايزك معي ولا انا عايز اموتك. عايز اخلص منك. انا اصلا مش عارف اموتك
قال تجمع الناس في صعيد واحد. وتصلبني على جذع ثم خذ سهما من كنانتي ثم ضع السهم في كبد القوس الناس ها لم الناس ماشي وحطني واسلبني وخد سهم واعمل كده في كبد
ثم قل بسم الله رب الغلام ثم ارميني. فانك اذا فعلت ذلك قتلتني تخيلوا بقى الملك عمل كده يعني وانت بتسمع معي دلوقتي مستحيل تعمل كده ده انت فاهم كويس قوي اللي هيحصل عملت كده. قام عمل كده
هو ده يا جماعة الفرق ما بين المخلوق والخالق. انت انت انت محتقر دلوقتي فعل المخلوق. بس صدقني الحرب لما بتبقى بين بين ربنا وبين حد الحد ده بيعمل كده
يعني فرعون انا مش مصدق انه شاف البحر بيتفتح. يعني شاف سيدنا موسى عمل كده فشاف البحر الاحمر يا جماعة مش انا زمان كنت فاكرها البحر اللي هو حاجة قدي زي ايدي كده. بعد كده تقف قدام البحر وتتخيل البحر ده ممكن تبقى مسلا الطود ده اللي هو يعني الناحيتين
بتوع البحر ممكن تبقى كيلو هي هتبقى كيلوهات لفوق يعني انت ممكن ما تشوفش اخره اصلا. ماشي؟ فهو لقى ايه فرعون لقى ايه؟ لقى سيدنا موسى عمل كده ولقى البحر بيعمل كده ولقى مية
واقفة كده وماية واقفة كده ولقى بني اسرائيل ماشيين كده قام عامل ايه ؟ قام ماشي وراهم يا عم هو انت عبيط! هو انت مش فاهم انه يعني انا بجد ما انا عارف انه البحر هيقفل عليه. باينة اوي. هو انت مش عارف ان اللي عمل كده آآ اله موسى! ما انت عارف. انت ازاي انت ازاي
عشان عشان اللي بيحارب ربنا ربنا خلاص يا جماعة بيطلع بيخليه كده بيخليه بيخلي افعاله بالسفه ده انا مش مصدق ان فروان عامل فكر ومعي فيها اونلاين. انا مسلا لو لو انا ما هو انت بيحارب ربنا ده ما يفكرش. هاستنى المية واركب واركب واركب آآ آآ
آآ واركب اي مركب ونطلع وراهم انما اكيد يعني مش هنخش هيعمل كده بالعصاية. ما هو احنا شفناه بيعمل كده. يعني هو فرعون ازاي عمل كده مش اه مش اعصروا لنا مش عبيط مش تافه بس اللي بيحارب ربنا بيقلب لسفيه
وكذلك الملك ده انت هتجيبه وتجيب الناس وتقوم قايل بسم الله رب الغلام بجد؟ اه فجمع الناس في صعيد واحد وصلبه على جذعه ثم اخذ سهما من كنانته ثم وضع
السهم في جبل القوس ثم قال بسم الله رب الغلام ثم رماه فوقع السهم في صدغه هنا فوضع يده الغلام قام عامل كده وضع يده في صدره فمات فوضع يده في صدره فمات
فقال الناس امنا برب الغلام واتي الملك فقيل له ارأيت ما كنت تحذر والله نزل بك حضرك. شف اللي انت كنت خايف منه حصل. قد امن الناس فامر بالاخدود فجأة يعني عمل يا جماعة حفر كبيرة في النار. في الارض وولع فيها نار
ولع فيها قتل عفين قتل اصحاب الاخدود اللي مش عارف يا جماعة صورة البروج بتتكلم عن القصة دي وشاهد ومشهود قتل اصحاب الاخدود النار ذات الوقود اذ هم عليها قعود اللي هم الجنود دول قاعدين وبيتفرجوا وهم على ما يفعلون بالمؤمنين شهود وما نقموا منهم الا يؤمنوا بالله
العزيز الحميد الذي له ملك السماوات والارض والله على كل شيء شهيد فعمل ايه بقى؟ فقال لهم احفروا حفر كبيرة وولعوا فيها نار فامر بالاخدود بافواه السكك يعني في كل في الطرق يعني مش مش مش واحد بس
ده ده اخاديد كتيرة. واضرم فيها النيران. وقال من لم يرجع عن دينه فاقحموه فيها. او قيل له اقتحم ترجع لأ مش هرجع. نط في النار. ففعلوا حتى جاءت امرأة ومعها صبي لها
يعني جابوا آآ فضلت الناس تنط والناس تترمي خلي بالكم احنا دلوقتي فاكرين القصة الاساسية آآ في راهب وفيه ساحر واللي هيختار الطريق ده هيبتلى. الكلام ده حصل مع الراهب
وحصل مع الجليس. وحصل مع الغلام. وبيحصل دلوقتي مع كل الامة. عشان قلت لكم دي سنة ربنا في الناس كلها. وادي توضيح عملي تاني للسنة. بعد ما الراهب قال له نزري والغلام والراهب والجليس اتعملت فيهم عملي. ادي الناس كلها بيتعمل فيها عملي. بيتجاب وبيبتلى
على صدقه وعزيمته. نفس الكلام وبيتجاب وجاءت امرأة ومعها صبي يعني ماسكة طفلها كده فتقاعست ان تقع فيها يعني جاية تنط قامت قالت لأ وقامت راجعة كده. فقال له الغلام ربنا خلى الطفل ما بيتكلمش يتكلم. فقال لها يا اماه اصبري فان
على الحق نفس الكلام بالزبط العجيب يا جماعة انه الحديس خلص يا رسول الله ايه اللي هيحصل؟ خلاص ما هم هو ده اللي حصل هو اللي يعني اخر حاجة قلتها
هي اخر حاجة كان المفروض تتقال ان هي صبرت على الابتلاء. بس خلاص عشان كده ربنا قال في سورة البروج ايه آآ ان الذين فتنوا المؤمنين والمؤمنات ثم لم يتوبوا فلهم عذاب جهنم ولهم عذاب الحريق. زي ما كانوا بيحرقوا هيتحرقوا
ان الذين امنوا وعملوا الصالحات لهم جنات تجري من تحتها الانهار. ذلك الفوز الكبير الناس دي كسبت الغلام كسب الجاليس كسب الراهب كسب. الامرأة دي كسبت. وكل اللي نطوا في النار كسبوا
هي مش مسألة تنط في النار هي مسألة تنجح في الابتلاء سيدنا سعد ابن ابي وقاص سأل رسول الله اي الناس اشد بلاء قال الانبياء ثم الصالحون ثم الامثل فالامثل يبتلى الرجل
على حسب دينه فان كان في دينه صلابة زيد له في البلاء وان كان في دينه رقة خفف عنه. ما تقلقش ابدا ابدا من ربنا هيبتليك بايه؟ ربنا هيبتليك وهو عارفك. ما تقلقش من دي
انما ايه لأ انت بس على الحتة اللي عليك ركز انت في الحتة اللي عليك. هتعرف تصدق وهتستحمل ولا لأ وعايز انصحكم اخيرا بقراءة كتاب اصحاب الاخدود للشيخ رفاعي سرور. وده واجب علمي
بس ده بصراحة يعني محتاج يعني ده مش صغير ممكن ما تخلصوش في اسبوع ممكن ياخد اسبوعين ولكن في كمية فوايد هو بس بيتكلم اصحاب الاخدود هو بيتكلم على الحديس ده ورائع يعني اقوى من الدرس ده مليون مرة
بس اللي مش هيقدر يعمله مش مشكلة. يعني انا ده للايه؟ لعالي الهمة يعني آآ احنا خلصنا الحديس انا عايز احط لكم طريق كده سلسلة كده بتتكلم على الحديس ده عشان تبقى فاهم. شوفوا يا جماعة
انت هتصحى للدنيا دي انت دلوقتي في الدنيا دي بيتعرض عليك الطريق الصح والطريق الغلط وبتسمع عن الطريق الصحفي في الدرس ده وهتسمع عن الطريق الغلط في الدنيا دي وهتشوف الاهل دول وهتشوف اهل الدنيا دول
وعليك انك تختار وطبعا طبعا لازم تختار الحق ولازم تختار طريق الراهب ولازم تختار طريق الغلام ولازم تختار طريق ربنا بس عايز اقول لك حاجة ربنا هيبتليك. انت صادق ولا مش صادق؟ وربنا هيبتليك. انت بجد عايزة الطريق ده ولا مش عايزاه
وفي مفتاح مهم جدا جدا جدا لازم يبقى معك. ايه هو؟ بناء ايمانك. لازم تستعد اصلا للابتلاء ده يعني انت اصلا لازم تبقى فاهم انا بصلي واصوم عشان اجهز نفسي لما ربنا يحطني في الاختبارات بتاعة انت انت صادق ولا لا
لازم تسمع زي ما الغلام كان بيعمل. لازم تتربى زي ما الغلام كان بيعمل وبعد كده لازم تبقى فاهم ومتوقع انك ستبتلى الجملة دي عايزها ترن جوة دماغك كده انك ستبتلى
وبعد كده هيجي لك الابتلاء. عليك بقى في هي دي اللحزة بقى هي دي اللحزة الفارقة انك تستحمل وتضحي وتصبر وتكمل انك على الحق. اصبر انك على الحق ايه هو الابتلاء
وهيحصل لك ايه بسببه مش موضوعنا والله يعني تخيل الصحابي قاعد بيسمع ده في مكة قاعد اتقال له التأصيل ده والفكرة دي والموضوع ده وهو هيصحى الصبح هيتعزب هيهاجر هيقاتل مش عارف بس خلاص بقى فاهم القصة
وانت نفس الكلام آآ شغلك هيحصل فيه مشاكل. هتفقد حد عزيز عليك. الجوازك ممكن يتأخر. رزقك ممكن يحصل فيه كلام. آآ الصحاب ممكن خسارهم ناس ممكن يأزوك حتى نفسيا. استعدوا يا جماعة
لانه آآ هي هو ده التمن الاساسي. وهو ده الدليل الوحيد ولكن لا تقلق. ربنا مش هيسيب حد والحق اللي انت هتصبر عليه وتختاره ده ذلك الفوز ايه في صورة البروج الكبير
انت لك جنة عليه انت لك جنة عليه فمهم جدا جدا جدا انك تبقى فاهم. الله شايف كل ده. الله معك في كل ده. قال له اكفنيهم بما شئت. على طول كفاه
ما تقلقش اوعى تفتكر انه الجليس والراهب اتعزبوا واتقلبوا لحزة وهم بيتنشروا. لان ربنا انت شايف انه بيتنشر وهو ربنا مش هيخليه يحس بنقطة حتة الم ولا تعب ولا اي حاجة. اوعى تفتكر ان ربنا هيسيب واحد صادق
ودي لما حد قال لها لي كده قال لي ازاي طب اتأكد ان انا ماشي صح. قلت له مستحيل ربنا يضل صادق المشكلة انت صادق ولا لا؟ انت لو صادق مستحيل تضال
انت لو صادق مستحيل تتوه. انت لو صادق مستحيل تخسر في ايا كان صورة الابتلاء ما تقلقش لان ربنا معك فيه انت بس شيل هم صدقك شيل هم بزلك وتضحيتك وتركك
عملت ده يعني خد بقى من ربنا فتوحات ورحمات ومعية وكرامات وبركة وتهوين وتسلية آآ ومن يتصبر يصبره الله واعانة وفتح وسكينة وطمأنينة ولزة دي ما تقلقش منها انما تقبل فكرة انه في ابتلاء
افهم انه هيحصل اعرف ان انت لازم تبزل عشان تبقى بتسبت انك بتصدق واصبر فانك على الحق. فدي كانت قصة الغلام والساحل والراهب وهنعمل الوجبات العملية يا جماعة اصدقوا بقى ربنا في موضوع الانستجرام
واشتغل على ايمانك وابني نفسك والحاجات العلمية اللي قلناها برضو بتاعة اسم الله الشافي وكتاب الشيخ رفاعي السرور كل ده هيجي لكم هندوس فيه بازن الله. سبحانك اللهم وبحمدك. اشهد ان لا اله الا انت. استغفرك واتوب اليك